Ηρακλής Πτολεμαΐδας

O **Αθλητικός Εκπολιτιστικός Σύλλογος «Ηρακλής» Πτολεμαΐδας** ήταν ελληνικό ποδοσφαιρικό σωματείο το οποίο έδρευε στην Πτολεμαΐδα και ιδρύθηκε το 1976. Τα χρώματα του ήταν το μπλε και το λευκό. Ιδρύθηκε αρχικά τη δεκαετία του 1950 και συμμετείχε στο πρωτάθλημα της Ε.Π.Σ. Βορειοδυτικής Μακεδονίας. Το 2011 δημιουργήθηκε ξανά, παίζοντας στην Γ΄ Κατηγορία Ε.Π.Σ. Κοζάνης και σύντομα ανήλθε στην Α΄ Κατηγορία Ε.Π.Σ. Κοζάνης. Τον Αύγουστο του 2020, και κατά την διάρκεια της πανδημίας του κορωνοϊού, δήλωσε αποχώρηση από τα πρωταθλήματα.

Την περίοδο 1993–1995 αγωνιζόταν στα επαγγελματικά πρωταθλήματα με την επωνυμία «**[[Ποδοσφαιρική Ανώνυμη Εταιρεία]] Αθλητικός Εκπολιτιστικός Σύλλογος Ηρακλής Πτολεμαΐδας**» και με τον διακριτικό τίτλο «**[[Ποδοσφαιρική Ανώνυμη Εταιρεία|Π.Α.Ε.]] Α.Ε.Σ. Ηρακλής**».

## Ιστορία
### Τα πρώτα χρόνια και οι εθνικές κατηγορίες
Ο Α.Ε.Σ. Ηρακλής Πτολεμαΐδας υπήρξε ιδρυτικό μέλος της Ε.Π.Σ. Κοζάνης το 1957 και ξεκίνησε από τα χαμηλά πρωταθλήματα της Ε.Π.Σ. Κοζάνης και σταδιακά αναρριχήθηκε στις πρώτες ερασιτεχνικές κατηγορίες. Τα χρώματα της ομάδας ήταν πράσινα και άσπρα, αρχικά. Το 1984-85 επί προεδρίας του επιχειρηματία κέντρων διασκέδασης Τάσου Μοσχοφίδη, αγωνίζονταν στην Α' ΕΠΣ Κοζάνης με την εξής σύνθεση: Κρυσταλιδης, Αιχμαλωτιδης, Σίκλης (τερμ.), Καραγιαννάκης, Καραγκιολίδης, Χατζηπαναγιωτίδης, Κασαράκης, Ιωαννίδης, Ακριτίδης, Ν.Δίκας (αρχηγός), Κουρίδης, Τσιφιτζόγλου, Αβραμίδης, Κωστικίδης, Σταμάτογλου. Προπονητής ο Γιάννης Δίκας.

Tο 1990 ο Ηρακλής Πτολεμαΐδας αγωνιζόταν στην Γ΄ Εθνική και πρόεδρος ήταν ο Γκαγκούτης Παναγιώτης και την περίοδο 1993-94 ήταν πρωταθλητής ομίλου της Δ΄ Εθνικής. Την επόμενη χρονιά 1993-94 υποβιβάσθηκε πάλι από τη Γ' Εθνική με προπονητη τον Παπαδόπουλο και ρόστερ: Ζόραν Στοΐνοβιτς, Ι.Μπουρνάκας, Αντ.Καλαϊτζης (τερμ.), Θυμιάνης, Φασούλας, Σάρρας, Μπέλτσος, Νικολαϊδης, Εμμανουηλίδης, Χατζίου, Γεωργιάδης, Τσεμπερίδης, Καπιδάνος, Δημητρίου/ Tην αμέσως επόμενη επανήλθε ξανά στη Γ΄ Εθνική. 

### Συγχώνευση (1996)
Τα προβλήματα, κυρίως οικονομικά, δεν ήταν δυνατόν να υπερκεραστούν και μαζί με την έτερη ομάδα της πόλεως, τον Εορδαϊκό αποφασίστηκε να συγχωνευτούν σε μία και να αρχίσει μία νέα εποχή στο ποδόσφαιρο της πόλης. To 1996 έπειτα από γενικές συνελεύσεις των μελών των δύο συλλόγων αποφασίστηκε η συγχώνευση και η καινούρια ονομασία σε σε **[[Φ.Σ. Εορδαϊκός Πτολεμαΐδας|ΠΑΣ Πτολεμαΐδας]]** με το ΑΦΜ του Ηρακλή. 

Το 1997 ομως, οι υπευθυνοι της ακαδημιας του Ηρακλη, οι Κωνσταντινίδης Κωνσταντίνος, Κωνσταντινίδης Λ., Καραγκιολίδης Γιώργος, Κουλίδης Ιωάννης, Σπυρίδης Δημήτρης, ολοκληρώνουν ιδιόκτητο αθλητικό κέντρο, καινοτομία της εποχής και λειτουργούν αυτόνομα. Τα τμήματα υποδομής πλέον έχουν τις γαλάζιες στολές και η ερασιτεχνική ομάδα είναι ντυμένη στα λευκά και σκούρα μπλε. Το υλικό προπονήσεων για το κάθε τμήμα έχει ανανεωθεί και υπάρχει ποικιλία στις ασκήσεις. 

Κατόπιν, το 1999 ο *Π.Α.Σ. Πτολεμαΐδα* συγχωνεύτηκε με την Αναγέννηση Πτολεμαΐδας και μετονομάστηκε σε «**[[Α.Σ. Πτολεμαΐδα]]**», που τη διετία 2004–2006 ίδρυσε Π.Α.Ε. και αγωνίστηκε στη Γ΄ Εθνική Κατηγορία ως «Πτολεμαΐδα Λιγνιτωρύχοι Π.Α.Ε.». Η νέα ομάδα τον Αύγουστο του 2007 μετονομάστηκε εκ νέου σε ΤΑΠ, αλλά διαλύθηκε.

### Επανίδρυση και διάλυση (2011–2020)
Το 2011 ιδρύθηκε η Ακαδημία Ποδοσφαίρου «Ηρακλής» Πτολεμαΐδας και εντάχθηκε στην Γ' ΕΠΣΚ (από 1997 μέχρι το 2011 o Ηρακλής  λειτουργούσε μόνο με τα τμήματα υποδομής). To 2014-15 τελικά κέρδισε την άνοδο για την Β' ΕΠΣ Κοζάνης.

Την αγωνιστική περίοδο 2016-2017 κατάφερε να λάβει την δεύτερη προνομιούχο θέση για την Α΄ Κατηγορία Ε.Π.Σ. Κοζάνης, ενώ ο μέσος όρος ηλικίας των παιχτών ήταν 19 χρονών, κάτι που είναι πρωτόγνωρο για τις τοπικές ομάδες της περιοχής. Το ρόστερ της ομάδασ της ανόδου 2016-17 με προπονητή τον Μαυροματίδη Γιώργο, ηταν: Μπίντσης (τερμ.), Κουμαράκης, Ηλ.Ρωσσίδης, Σαββάκης, Τζουβάρας, Α.Ρωσσίδης, Ντάβες, Κριτσάνης, Παπαθανασίου, Λούσιος, Μιχαηλίδης, Τσαγκαλίδης, Ελευθεριάδης, Πολυχρονίδης.

Την αμέσως επόμενη αγωνιστική περίοδο (2017-2018) κατάφερε να επιτύχει τον στόχο, που και ήταν να διατηρηθεί στην Α΄ Κατηγορία Ε.Π.Σ. Κοζάνης, σε ισοβαθμία με τον Α.Σ. Βελβεντό Κοζάνης.

Τον Αύγουστο του 2020, δήλωσε αποχώρηση από τα πρωταθλήματα.

## Διαχρονική αγωνιστική πορεία

## Συμμετοχές στις Εθνικές Κατηγορίες
* Γ΄ Εθνική Κατηγορία (2 συμμετοχές): 1993-94, 1994-95
* Δ΄ Εθνική Κατηγορία (4 συμμετοχές): 1986-87, 1991-92, 1992-93, 1995-96

## Τίτλοι – Διακρίσεις
* Πρωτάθλημα Δ' Εθνικής:** 2** (1993, 1996)
* Α' Ε.Π.Σ. Κοζάνης:** 2** (1986, 1991)
* Κύπελλο Ε.Π.Σ. Κοζάνης: 
** Φιναλίστ: 1990-91

## Ακαδημία
Η ακαδημία ιδρύθηκε το 1990 όταν ο Ηρακλής Πτολεμαΐδας αγωνιζόταν στην Γ΄ Εθνική και πρόεδρος ήταν ο Γκαγκούτης Παναγιώτης. Το ένα παιδικό τμήμα ονομαζόταν «Αστέρας» και έπαιζε στην Γ΄ Κατηγορία Ε.Π.Σ. Κοζάνης. Η εκγύμναση των παιδιών γινόταν στο ξερό γήπεδο του Δ.Α.Κ. Πτολεμαΐδας. Και στο χώρο πίσω από το οικοτροφείο Πτολεμαΐδας (σημερινή δημοτική αστυνομία). Υπεύθυνος αυτού του μικρού τμήματος ήταν ο Κωνσταντινίδης Κωνσταντίνος. Το 1995 και μετά με προπονητές τους Κουλίδη Ιωάννη, Σπυρίδη Δημήτρη, Καραγκιολίδη Γιώργο το ένα τμήμα έγιναν πολλά και πλέον άρχισε να δημιουργείτε η σχολή ποδοσφαίρου της Ακαδημίας του Ηρακλή. 

thumb|180px|Το σήμα της Ακαδημίας Ηρακλή Πτολεμαΐδας.

Σήμερα λειτουργούν ακόμη ακαδημίες ποδοσφαίρου του Ηρακλή Πτολεμαΐδας, στις οποίες παιδιά ηλικίας 5-23 ετών προπονούνται για να γίνουν η μελλοντική γενιά των ποδοσφαιριστών που θα αναδειχθούν. Η ακαδημία κάθε χρόνο διεξάγει πανελλήνιο τουρνουά με την συμμετοχή πολλών γνωστών ακαδημιών ανά την Ελλάδα με ιδιαίτερη επιτυχία. Η ακαδημία έχει αναδείξει και αναδεικνύει ακόμα και τώρα σπουδαία ταλέντα όπως ο Αναστασιάδης που μεταγράφηκε στην Μπαρτσελόνα Β΄, τον Εμμανουήλ όπου και πήγε στην ΣΚ Χερέφεν, τους αδερφούς Καπετάνους που πήγαν στον Ηρακλή Θεσ. και τώρα αγωνίζονται στην ΑΕΚ και στον Πανιώνιο, τον Μυροφορίδη που παίζει στον Απόλλωνα Καλαμαριάς, τον Θυμιάνη Κωνσταντίνο όπου μεταγράφηκε το 2015 στην Α.Ο. Ξάνθης και το 2017–2018 έγινε και επαγγελματίας στην ίδια ομάδα, ενώ ο Παναγιώτης Τσαγκαλίδης μεταγράφηκε στον Ολυμπιακό Πειραιά την αγωνιστική περίοδο 2017–2018.       

Τα τμήματα υποδομής συνεχίζουν μέχρι και σήμερα να διεκδικούν μια από τις πρώτες θέσεις στα πρωταθλήματα της ΕΠΣ Κοζάνης και πολλές φορές να ανακηρρύσονται και πρωταθλητές με το παιδικό τμήμα να έχει βγει πρωταθλητής την αγωνιστική σεζόν 2016-2017 όπου είναι και η πιο πρόσφατη επιτυχία στα τμήματα υποδομής.

### Προπονητές που διετέλεσαν στην ακαδημία
***Γιώργος Καραγκιολίδης **: ένας από τους πρώτους προπονητές και συνέταιρους στην δημιουργία του Ηρακλή Πτολεμαΐδας και βοήθησε πολύ στην ανάπτυξη της ακαδημίας και στην σωστή λειτουργία της για τα πρώτα 12 χρόνια. Ξεκίνησε την προπονητική του καριέρα με τον Ζόραν Μπάμποβιτς όπου και τον βοήθησε να γίνει έναν από τους γνωστότερους προπονητές στην  Δυτική Μακεδονία και όχι μόνο.βΦεύγοντας από την ακαδημία του Ηρακλή Πτολεμαΐδας, εντάχθηκε ως προπονητής το 2005-2006 στον Εορδαΐκό, ενώ μετέπειτα χρίστηκε ως γενικός διευθυντής ως το 2010. Τη χρονιά 2013-14 ήταν πρώτος προπονητής στο Μακεδονικό Φούφα όπου έκανε μια αξιόλογη και πετυχημένη χρονιά με την κατάκτηση του πρωταθλήματος και του κυπέλλου. Έπειτα απ' όλα αυτά επέστρεψε στον Ηρακλή Πτολεμαΐδας και στην ακαδημία του το 2016-2017 όπου κατάφερε να ανεβάσει την ομάδα και πάλι στην Α΄ Κατηγορία Ερασιτεχνική κατηγορία και συνέχισε μέχρι και την αγωνιστική σεζόν 2017-2018, ενώ πλέον κατέχει την θέση του ενωσιακού προπονητή στην ΕΠΣ Κοζάνης. Ύστερα την επιτυχημένη χρονιά, 2016-2017, ψηφίστηκε από την ένωση ως ο καλύτερος προπονήτης της σεζόν.

***Δημήτρης Σπυρίδης**: ήταν και αυτός από τους πρώτους προπονητές, ο οποίος ανέλαβε τα τμήματα υποδομής από την αρχή του ξεκινήματος και συνέχισε μέχρι το 2015, με πολλές επιτυχίες και διακρίσεις στον νομό, ενώ κατάφερε να αναδείξει μέσα από την δουλειά του τον Θυμιάνη Κωνσταντίνο όπου πάρθηκε από την Α.Ο. Ξάνθης, ο οποίος ήταν και η πιο πρόσφατη μεταγραφή υπό την επίβλεψη του. Από το 2015 και έπειτα βρίσκεται ως προπονητής στο Βέρμιο Καρυοχωρίου.

***Γιάννης Κουλίδης **: ένας από αυτούς που συντέλεσαν στην δημιουργία της ακαδημίας. Ο ίδιος έχει συνεργαστεί με τον Εορδαΐκο ως προπονητής αλλά ως και γενικός διευθυντής. Στον Ηρακλή Πτολεμαΐδας διεύθυνε την αντρική ομάδα τις περισσότερες χρονιές και κατάφερε μαζί με τους υπόλοιπους προπονητές να αναδείξουν αρκετούς παίχτες. Πλέον έχει επαναδημιουργήσει τον Εορδαΐκό αλλά ως ακαδημία.

## Σημαντικοί ποδοσφαιριστές
*  Νίκος Δίκας
*  Σάκης Γκαδρής
*  Αντώνης Καλαϊτζής 
*  Γιάννης Μπουρνάκας
*  Γιάννης Περπερίδης
*  Ανέστης Αναστασιάδης
*  Κωνσταντίνος Θυμιάνης
*  Φώτης Καραγκιολίδης
*  Παντελής Καπετάνος
*  Κώστας Καπετάνος
*  Παναγιώτης Τσαγκαλίδης
*  Βασίλης Εμμανουήλ 
*  Παύλος Μυροφορίδης 
*  Ζόραν Στοΐνοβιτς

## Προπονητές
*  Ιωάννης Δίκας (1984-1985)
*  Ζόραν Μπάμποβιτς (1990-1991)
*  Θεόδωρος Γρηγοριάδης (2006-2018)
*  Κωνσταντινίδης Λάζαρος
*  Φρατζόπουλος Δημήτρης
*  Πανίδης Γρηγόρης (2015-2019)
*  Καρανάκης Δημήτρης (2013-2015)
*  Γιώργος Θεοδωρίδης (2013-2015)
*  Μίμτσης Γιάννης (2012-2015)
*  Αρσενίδης Βασίλης (2010-2019)
*  Μαυροματίδης Γιώργος (2014-2020)
*  Αναστασιάδης Τάσος (2016-2020)
*  Παντελής Κατσουγιαννόπουλος (2019)
*  Νίκος Μπίντσης (2019-2020)
*  Νίκος Σταμάτογλου (2018-2020)

## Έδρα
Έδρα της ποδοσφαιρικής ομάδας και των τμημάτων υποδομής είναι το ιδιόκτητο Γήπεδο Ηρακλή Πτολεμαΐδας. Παλαιότερα χρησιμοποιούσε το Δημοτικό Στάδιο Πτολεμαΐδας, με χωρητικότητα 4.000 θέσεις.

## Αντιπαλότητες
Από τη δεκαετία του 1970 ξεκίνησε κόντρα με τoν Εορδαϊκό, την άλλη μεγάλη ομάδα της πόλης και οι δυο ομάδες μοιράζονταν την ίδια έδρα. Το 2018-19 ο Εορδαϊκός ανέβηκε στην Α' ΕΠΣΚ και οι δύο ομάδες συναντήθηκαν ξανά στην ίδια κατηγορία το 2019-20. Στις 14 Δεκεμβριου συναντήθηκαν για τελευταία φορά για την Α' ΕΠΣΚ και ο Εορδαϊκός στο φινάλε του πρώτου γύρου κέρδισε τη νεανική ομάδα του Ηρακλή με 2-1.

## Παραπομπές


## Πηγές
* Η Ιστορία του ποδοσφαίρου της πόλης μας αρχίζει από το 1925 (17/10/2018)
* Greece - List of Fourth Level Final Tables - RSSSF

Κατηγορία:Αθλητικοί σύλλογοι Κοζάνης
Κατηγορία:Ιδρύσεις αθλητικών συλλόγων το 1990
Κατηγορία:Ανενεργές ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1990
Κατηγορία:Ανενεργές γυναικείες ποδοσφαιρικές ομάδες Ελλάδας